劉榮嗣

劉榮嗣（），字敬仲，號簡齋，別號半舫，直隸曲周县（今屬河北省）人。明朝政治人物。

生平
萬曆四十三年（1615年）乙卯科順天府鄉試舉人，四十四年（1616年）丙辰科進士，初授戶部主事。調吏部驗封司主事，歷吏部考功司、文選司、稽勳司郎中等職，天啓元年給假回鄉。天啓六年升山東布政使司參政，捕殺白蓮教首領黃步雲等百餘人。七年升按察使，加右布政使，崇祯元年升本省左布政使，三年升光禄寺卿，五年升順天府府尹、户部右侍郎，崇祯六年（1633年）升工部尚書、兼都察院右副都御史、总督河道。《萬曆四十四年丙辰科進士履歷》：劉榮嗣，半舫，诗三房，壬午十月二十九日生。曲周县人，乙卯四十五，会一百六十六，二甲三十八名。礼部政，丁巳授户部主事，己未管银库，庚申調吏部验封主事，九月調考功司，辛酉升文选司员外，二月升稽勋司郎中，辛酉給假。丙寅升山东参政，丁卯升按察使，加右布政，戊辰升本省左布政，庚午升光禄寺卿，壬申升順天府尹，升户部右侍郎，癸酉升工部尚書、兼都察院右副都御史，总督河道。《漢籍電子文獻資料庫·明人傳記資料索引8821》：劉榮嗣，字敬仲，曲周人。萬曆四十四年進士，歷官工部尚書。有半舫集。用霍維華之议，起宿迁至徐州别凿新河，分黄河水，以通漕运。崇祯八年（1635年），費金錢五十餘萬，工程未成，被劾下狱論死。《崇禎實錄·卷之八》：崇祯八年九月戊申朔 逮總理河道工部尚書劉榮嗣。初，榮嗣以黃水濟宿遷之運，既鑿而黃河故道，朝暮遷徙，不可以舟。於是南京刑科給事中曹景參劾之，被逮。中河工部郎中胡璉坐贓多論死，始首事侵，費俱不由璉，人頗惜之。《明史·列傳306卷·霍維華傳》：七年，駱馬湖淤，維華言於治河尚書劉榮嗣，請自宿遷抵徐州，穿渠二百餘里，引黃河水通漕，冀敍功復職。榮嗣然其計，費金錢五十餘萬，工不成，下獄論死，維華意乃沮。崇禎十一年（1638年）方得釋放，卒於歸旅。《玉堂荟记》：劉半舫榮嗣，能詩好書、畫，門下多遊客山人，既為總河，以駱馬湖運道潰淤，乃創挽黃之議，起宿遷至徐州，別鑿新河，分黃水注其中，以通漕運，計工二百餘里，費金錢五十萬，皆用門下客議也。其鑿河處，邳州上下，悉黃河故道，淤土尺餘，其下皆沙，每挑濬成河，經宿沙落，河坎復平，如此者數四，迨引高水入其中，波流迅急，衝沙隨水而下，往往為淺為淤，不可以舟。明年漕舟將至，駱馬湖之潰決適平，諸舟惟願入泇，不願入新河，劉自往督之，以軍法恐嚇諸舟，間有入者，大都苦於淺澀，費力甚艱，於是南科曹大吉景參疏論，尋被逮也崇禎戊寅卒於獄中。餘在儀真，初聞此議，即私計之曰：自古治水，無過神禹，禹之治水，行其所無事也。曰疏，曰決，曰瀹，曰排，從不聞曰挽。挽之一字，豈行所無事之智乎！況黃河非他水之比，挽少則淤，挽多則潰，誰為此公畫此策者。及過邳州見所為新河者，已知其功難成，旋向劉語曰：老公祖創開此河，行且為國家垂永賴矣。劉曰：安得永賴，黃河性本無常，只行得一年足矣。其意以為行得一年，便可開消錢糧，了此局也。夫三空四盡之時，費五十萬金錢，僅行一次，已非計矣。況一次亦不可行乎。劉初為諸人簸弄，實有倖功之心，及親見河底多沙，乃復悔之。惟一意節省，每夫一名，每日工食六分，扣除二分，又派夫各府，餘在揚州，見里下派夫一名，官給銀五錢，以充安家路費，其里用貼費，乃至五兩，既至邳州，日食四分，邳州野外四五十里，寂無人煙，皆遠出買米，於沙中埋鍋炊飯，隆冬挑浚，驟遇風雪，因而致死者多矣。原估五十萬金，止費十四萬金，可謂省矣。而僵屍滿野，分毫無益，劉之坐贓入獄，父子俱死，蓋天罰也。

著作
有《半舫集》。

家族
曾祖劉昺。祖父劉賢，吏目。父劉選，太學生。

 参考资料 

《山西通志》

R
Category:曲周人
Category:萬曆四十三年乙卯科順天鄉試舉人
Category:明朝工部尚書
Category:明朝戶部主事
Category:明朝吏部主事
Category:明朝水利学家
Category:明朝吏部郎中
Category:明朝山東布政使司參政
Category:明朝山東按察使
Category:明朝山東布政使
Category:明朝光禄寺卿
Category:明朝户部右侍郎
Category:明朝河道总督